
«Борбор Азияда кырсыктардын тобокелдигине жана климаттын өзгөрүшүнө карата шаарлардын туруктуулугун жогорулатуу» долбоорунун алкагында чакан гранттык долбоорлор боюнча 
КОЛДОНМО

Конкурс жөнүндө кыскача
	
	

	Конкурсту ким өткөрөт
	Жапон Өкмөтүнүн финансылык колдоосу менен Кыргыз Республикасында БУУӨП, Ош шаарынын мэриясы менен кызматташтыкта.

	Долбоорлор каякта ишке ашырылат  
	Ош шаары жана анын айланасы, 1-тиркемеде көрсөтүлгөн объектилер жана багыттар боюнча.

	Өтүнмөнү ким бере алат  
	Кыргыз Республикасында катталган бейөкмөт жана коммерциялык эмес уюмдар.

	Кандай долбоорлор колдоого алынат  
	Ош шаарынын мэриясы тарабынан аныкталган кырсыктардын тобокелдиктерин азайтуу, климаттын өзгөрүшүнө адаптациялоо, жаратылышка багытталган чечимдер, суунун натыйжалуулугу жана энергиялык натыйжалуулук боюнча практикалык чечимдер.

	Тең каржылоо 
	Суралган гранттын суммасынан 20% дан кем эмес. Салым акчалай же акчалай эмес болушу мүмкүн. 

	Ишке ашыруу мөөнөтү
	Гранттык макулдашууга кол койгон датадан баштап 10 айга чейин.

	Өтүнмө берүү
	Документтер топтому PDF форматында grants.env.kg@undp.org  жөнөтүлөт 

	Каттын темасы
	Urban Resilience_Low Value Grants 2026.

	Өтүнмөнү кабыл алуунун мөөнөтү  
	2026-жылдын 4-августунан 1-сентябрын кошуп саат 18:00гө чейин.


Кызыкдар тараптар үчүн долбоордук сунуштарды даярдоо боюнча маалыматтык сессия уюштурулат. Өткөрүү датасы: 6-август, 09:00-17:00, Ош ш., "Классик" отели, катышуучулар үчүн он-лайн шилтеме берүү үчүн grants.env.kg@undp.org электрондук дарекке кайрылыңыз. 
1. Долбоор жөнүндө 
Чакан гранттар конкурсу Жапон Өкмөтүнүн колдоосу менен Бириккен Улуттар Уюмунун Өнүктүрүү программасы (БУУӨП) тарабынан ишке ашырылып жаткан “Борбор Азияда кырсыктардын тобокелдиктерине жана климаттын өзгөрүшүнө шаарлардын туруктуулугун жогорулатуу” долбоорунун (мындан ары — долбоор) алкагында өткөрүлүүдө.
Долбоордун максаты - Борбор Азия шаарларынын климаттык тобокелдиктерге жана табигый кырсыктардын коркунучтарына туруктуулугун жогорулатуу үчүн региондук, улуттук жана шаардык деңгээлдеги потенциалды чыңдоо, ошондой эле туруктуулук маселелерин шаарды пландаштырууга жана өнүктүрүүгө киргизүүгө көмөктөшүү. Долбоор Борбор Азиянын беш өлкөсүндө ишке ашырылууда. Кыргыз Республикасында долбоордук иш-чараларды ишке ашыруу үчүн пилоттук катары Ош шаары тандалган.
Пилоттук долбоорлор шаарларга жергиликтүү шарттарга жана конкреттүү шаардык көйгөйлөргө ылайыкташтырылган практикалык жана инновациялык чечимдерди сынап көрүүгө мүмкүнчүлүк берет. Мындай чечимдер кырсыктардын тобокелдигин азайтууга, климаттын өзгөрүшүнө ыңгайлашууга, шаардык инфраструктураны жакшыртууга жана калктын жашоо сапатын жогорулатууга багытталган.
Ош шаарында долбоор Ош шаарынын мэриясы менен тыгыз кызматташтыкта ишке ашырылууда. Иштерди координациялоо жана макулдашылган чечимдерди кабыл алуу үчүн Мэриянын алдында Техникалык жумушчу топ (ТЖТ) түзүлгөн.
Долбоордун алкагында Ош шаарынын климаттык тобокелдиктеринин профили иштелип чыкты. Ал шаардын социалдык-экономикалык өнүгүүсүнө, калктын коопсуздугуна жана шаар инфраструктурасынын туруктуулугуна терс таасирин тийгизген табигый, климаттык жана техногендик коркунучтардын кеңири спектрине туш болгонун көрсөттү.
Климаттык тобокелдиктер профили боюнча сунуштар ТЖТнын жыйынында каралып, колдоого алынган. Анын негизинде Ош шаарынын Мэриясы тарабынан 2026-жылдын 31-мартындагы №165-б «2026-2030-жылдарга кырсыктардын тобокелдигин азайтуу жана климаттын өзгөрүшүнө адаптациялоо боюнча иш-чаралардын планын бекитүү жөнүндө» тескемеси кабыл алынган.
ТЖТнын чечимдеринин негизинде долбоордун гранттык компонентинин негизги багыттары аныкталды. Чакан гранттар Ош шаарынын конкреттүү көйгөйлөрүн чечүүгө жана табигый жана климаттык коркунучтарга туруктуулугун жогорулатууга багытталган пилоттук демилгелерди колдойт.
Гранттык компонент эки этап менен ишке ашырылат.  
2026-жылы төмөнкү багыттар боюнча долбоорлор колдоого алынат:
1. суу ресурстарын башкарууну жана сарамжалдуу пайдаланууну жакшыртуу; 
2. жаратылышка багытталган чечимдерди киргизүү жана шаардык жашыл инфраструктураны өнүктүрүү;
3. объекттердин жана жашоо-турмушту камсыз кылуучу системалардын энергия натыйжалуулугун жогорулатуу.

2. Чакан гранттык долбоорлордун максаты жана күтүлүүчү натыйжалары  
Чакан гранттар конкурсунун максаты-Ош шаарынын табигый жана климаттык тобокелдиктерге туруктуулугун жогорулатууга жардам бере турган практикалык демилгелерди колдоо. Долбоорлор кырсыктардын тобокелдигин азайтууга, климаттын өзгөрүшүнө ыңгайлашууга, шаардык инфраструктураны жакшыртууга жана калктын жашоо сапатын жогорулатууга багытталууга тийиш. 
2026-жылы Ош шаарында практикалык чечимдерди ишке ашыруу үчүн бейөкмөт жана коммерциялык эмес уюмдар арасында чакан гранттар конкурсу жарыяланат. Колдоо үчүн артыкчылыктуу багыттар жана объекттер - долбоордун конкреттүү 6 объектиси Ош шаарынын мэриясынын алдындагы Техникалык жумушчу топ тарабынан аныкталган (1 – тиркеме).  
Долбоордук өтүнмө конкурстун артыкчылыктуу багыттарынын бирине ылайык келиши жана 1-тиркемеде көрсөтүлгөн объект же аймак менен байланышта болууга тийиш. 
2026-жылга конкурстун алкагында төмөнкү багыттардагы долбоорлор колдоого алынат: 
- суунун натыйжалуулугун жакшыртуу; 
- жаратылышка багытталган чечимдер жана жашыл инфраструктураны өнүктүрүү; 
- социалдык жана шаардык инфраструктура объекттери үчүн энерго натыйжалуу чечимдер;
Артыкчылыктуу объекттердин тизмеси, болгон техникалык материалдардын бар экендигин көрсөтүү 1-тиркемеде берилген. Кошумча техникалык материалдар, алдын-ала сметалар, объектилердин мүнөздөмөлөрү жана түшүндүрмөлөрү grants.env.kg@undp.org дареги аркылуу БУУӨП адистеринен сураса болот.
Чакан гранттык долбоорлорду ишке ашыруунун натыйжасында төмөнкүдөй бир же бир нече жыйынтыкка жетишүү күтүлүүдө: 
- калкка жана шаардык инфраструктура объекттерине табигый жана климаттык тобокелдиктердин таасирин азайтуу; 
- шаардык инфраструктуранын ишенимдүүлүгүн жана туруктуулугун жогорулатуу; 
- суу, энергетика жана башка жаратылыш ресурстарын пайдалануунун натыйжалуулугун жогорулатуу; 
- жаратылышка багытталган чечимдерди жана экологиялык туруктуу тажрыйбаларды киргизүү; 
- тобокелдиктердин алдын алуу жана башкаруу маселелеринде жергиликтүү коомдоштуктардын потенциалын чыңдоо; 
- Ош шаарынын максаттуу райондорунда калктын жашоо шартын жакшыртуу.
Түшүнүктүү техникалык негиздемеси, реалдуу бюджети, тастыкталган муктаждыгы бар жана Ош шаарынын тургундары үчүн конкреттүү жыйынтык бере ала турган долбоорлорго артыкчылык берилет.

3. КАТЫШУУНУН НЕГИЗГИ ТАЛАПТАРЫ ЖАНА ЖАЛПЫ ШАРТТАРЫ  

Өтүнмөнү Кыргыз Республикасында катталган бейөкмөт жана коммерциялык эмес уюмдар бере алышат.
Өтүнмө берүүчү уюм милдеттүү:
жарактуу мамлекеттик катталуусу болууга тийиш;
банк эсеби бар;
салык карызы жок;
коомдоштуктарды өнүктүрүү, инфраструктура, экология, кырсыктардын тобокелдигин азайтуу же чектеш багыттар боюнча иш тажрыйбасына ээ болуу;
долбоорду ишке ашыруу үчүн команда, эгерде долбоор жумуштарды, жабдууларды орнотууну же башка техникалык чечимди камтыса техникалык адис же инженер болууга тийиш; 
20% дан кем эмес тең каржылоону камсыз кылуу;
БУУӨПтүн талаптары боюнча программалык жана финансылык отчеттуулукту жүргүзүү.
Өтүнмө берүүчү боло албайт:
мамлекеттик органдар жана мекемелер;
коммерциялык уюмдар;
жеке жактар;
саясий партиялар;
катталбаган уюмдар;
жоюу же банкроттоо процессиндеги уюмдар;
Мамлекеттик, муниципалдык жана профилдик уюмдар долбоордун өнөктөшү боло алат, макулдашууларды, техникалык материалдарды бере алат, натыйжаны эксплуатациялоону тең каржылайт же колдойт.
4. Долбоорго карата негизги талаптар  
Долбоор милдеттүү:
Ош шаарында же анын тегерегинде ишке ашырылат;
конкурстун артыкчылыктуу багыттарынын бирине дал келүү; 
белгилүү бир объекттин же аймактын конкреттүү көйгөйүн чечүү;
түшүнүктүү техникалык чечимге ээ болуу;
реалдуу бюджети жана календардык планы бар;
калкка практикалык жана өлчөнүүчү натыйжа берүү;
аялдардын, жаштардын, улгайган адамдардын, майыптардын жана башка аялуу топтордун муктаждыктарын эске алуу;
айлана-чөйрөгө, калкка жана адамдардын кызматтарга жетүүсүнө зыян келтирбөө.
Техникалык негиздемеси же белгилүү бир объект/аймак менен байланышы жок долбоорлор колдоого алынбайт.
5. Каржылоо жана тең каржылоо   
Ар бир долбоор боюнча гранттын өлчөмү 1-тиркемеде көрсөтүлгөн алдын ала техникалык чечимдерди баалоонун жана болжолдуу сметалардын негизинде аныкталат. Акыркы сумма өтүнмөнү баалоонун жыйынтыгы боюнча БУУӨП тарабынан бекитилет.
Өтүнмө ээси кошумча эсептөөлөрдү, жаңыланган сметаны, инженердик корутундуну же башка тастыктоочу документтерди берсе, бюджетти тактай алат.
Тең каржылоо суралган гранттын суммасынын 20% дан кем эмесин түзүүгө тийиш. Ал акчалай же акчалай эмес болушу мүмкүн, мисалы:
курулуш материалдары, жабдуулар же шаймандар;
жайлар, техника же транспорт;
уюмдун, коомдоштуктун же өнөктөштөрдүн күчтөрү менен иштөө;
кызматкерлердин жана ыктыярчылардын жумуш убактысы;
долбоор менен түздөн-түз байланышкан башка ресурстар.
Тең каржылоо документтер менен тастыкталууга тийиш: кепилдик каты, колдоо каты, сметасы, уюмдун чечими, өнөктөш менен макулдашуу же башка ырастама менен.
6. Кандай чыгымдарга жол берилген
	Каржылоого болот
	Каржылоого болбойт 

	оңдоо-калыбына келтирүү жана курулуш-монтаждоо иштери 
жабдуулар, материалдар жана шаймандар 
жаратылышка багытталган чечимдер 
энерго натыйжалуу технологиялар 
санариптик чечимдер жана маалымат продуктылары 
окутуу, маалыматтык жана коомдук иш-чаралар 
адистердин жана эксперттердин кызматтары 
транспорттук жана логистикалык чыгымдар 
долбоор менен түздөн-түз байланышкан административдик чыгымдар, долбоордун жалпы наркынын 10% дан көп эмес[footnoteRef:1] [1:  бул гранттык долбоорду башкаруу жана коштоо үчүн зарыл болгон чыгымдар, анын ичинде координатордун, бухгалтердин же каржы адисинин жарым-жартылай эмгек акысы, банк комиссиялары, байланыш, кеңсе буюмдары, документтерди басып чыгаруу жана көчүрүү, ошондой эле долбоорду ишке ашыруу, эсепке алуу жана отчеттуулук менен түздөн-түз байланышкан башка чакан чыгымдар] 

	жер сатып алуу
имараттарды жана мүлктү сатып алуу 
кредиттерди жана карыздарды төлөө
айыптар, туумдар жана соттук чыгымдар 
салыктарды жана банктык төлөмдөрдү төлөө 
долбоордун максаттарына байланышпаган чыгымдар 
экологияга зыян келтирүүчү иш-чаралар
адам укуктарын же социалдык инклюзивдүүлүк принциптерин бузган иш-чаралар

7. Долбоорлорду ишке ашыруунун мөөнөттөрү  
Долбоорлорду ишке ашыруунун узактыгы гранттык макулдашууга кол коюлган күндөн тартып 10 айга чейин.
Ишке ашыруу мөөнөттөрүн өзгөртүү БУУӨП менен макулдашуу боюнча гана мүмкүн жана гранттык макулдашууга тиешелүү өзгөртүүлөрдү киргизүү жолу менен таризделет.

8. Грантка документтердин тизмеги 
Өтүнмө ээси документтердин бир толук топт омун берет. 
	№
	Документ
	Комментарий

	1
	Өтүнмөнүн толтурулган формасы  
	Ыйгарым укуктуу жак кол койгон.  

	2
	Календардык план
	Эмне, качан жана ким тарабынан аткарылат.

	3
	Долбоордун бюджети
	Чыгымдар статьялары жана тең каржылоо булактары боюнча бөлүштүрүү менен.

	4
	Уюмдун уюмдаштыруучу документтери  
	Каттоо документтеринин көчүрмөлөрү.

	5
	Банктык реквизиттер
	Уюмдун актуалдуу реквизиттери.  

	6
	Салык карызынын жоктугу тууралуу маалым кат  
	Берген датасына карата жарактуу.

	7
	Негизги адистердин резюмелери
	Техникалык адисти/инженерди кошуп, зарыл болсо.

	8
	Техникалык негиздеме
	Мисалы, ДСД, смета, жумуштар көлөмүнүн ведомосту, схема, техникалык  баяндама, инженердик корутунду же башка документ.

	9
	Колдоо каттары, макулдашуулар же тең каржылоону ырастоо  
	Эгерде долбоор өнөктөштүн/муниципалдык же мамлекеттик уюмдун объектисинде ишке ашырылса милдеттүү.

	10
	Прайс-баракчалары / коммерциялык сунуштар  
	Жабдууларга, материалдарга же кызматтарга КС, сатып алуулар каралган болсо  

	11
	Уюмдун тажрыйбасын ырастоочу документтер  
	Колдонулса 

	12
	Тең каржылоону ырастоо  
	Документтер менен ырастоо: мис.кепилдик каты, колдоо каты, смета,уюмдун чечими, өнөктөш менен макулдашуу же башка ырастама менен.



9. Өтүнмөнү кантип даярдап жана жөнөтүү керек  
1-тиркемеден объектти же багытты тандаңыз. Уюм бир эле учурда 2ге чейин өтүнмө бере алат.
БУУӨПтөн жеткиликтүү техникалык материалдарды, сметаларды, долбоордук чечимдерди жана конкурстун объектилери жана багыттары менен байланышкан башка документтерди төмөнкү электрондук дарек боюнча кайрылыңыз: grants.env.kg@undp.org 
Техникалык негиздемени жана бюджетти даярдаңыз. Анкетаны, календардык планды жана бюджетти толтуруңуз.
Муниципалдык, атайын же техникалык уюмдардан керектүү колдоо каттарын алыңыз (зарыл болсо);
PDF форматында документтердин толук топтомун чогултуңуз.
Өтүнмөнү grants.env.kg@undp.org почтасына Urban Resilience_Low Value Grants 2026 же Городская устойчивость_Малые гранты 2026 темасы менен жөнөтүңүз. 

[bookmark: _Toc233304897][image: ]Өтүнмө берүү. Документтердин толук топтомун  grants.env.kg@undp.org электрондук дарегине жөнөтүңүз.

Документтер топтомун түзүү.
Документтердин толук топтомун чогултуп, анын комплекттүүлүгүн текшериңиз.

Бюджетти жана тең каржылоону даярдоо. Долбоордун бюджетин даярдагыла жана тең каржылоонун өлчөмүн аныктагыла (20 пайыздан кем эмес).

Календардык планды иштеп чыгуу. Долбоорду ишке ашыруунун календардык планын иштеп чыгыңыз.

Көйгөйдү жана чечимди сүрөттөөгө даярдык
Долбоордун  көйгөйүнүн, максаттарынын жана чечимдеринин сүрөттөмөсүн даядаңыз
Техникалык материалдарды алуу. Зарыл техникалык материалдарды жана БУУӨП адистеринен консультация алыңыз
Объектти же багытты тандоо.
1-тиркемеде көрсөтүлгөн тизмектен объектти же аймакты тандаңыз.

Долбоордук өтүнмөнү даярдоонун жана берүүнүн тартиби


	Техникалык материалдарды суроо
Катта уюмдун атын, байланыш адамын, тандалган объектти же долбоордун багытын жана сизге кандай материалдар керек экенин жазыңыз.



Долбоордук сунуштардын сапатын жогорулатуу үчүн БУУӨП потенциалдуу өтүнмө берүүчүлөргө консультациялык колдоо көрсөтүүнү уюштурат.
Өтүнмөлөрдү даярдоонун алкагында төмөнкүлөр каралган:  

· долбоордук сунуштарды даярдоо боюнча окутуу тренинги. Өткөрүү датасы: 6-августта Ош шаары, «Классик» отели; он-лайн катышуучулар үчүн grants.env.kg@undp.org электрондук дарек боюнча шилтеме алуу үчүн кайрылуу керек;  
· конкурстун талаптары боюнча кеңеш; 
· бюджетти жана календардык планды даярдоо боюнча кеңеш;
· техникалык материалдарды жана алдын ала сметаларды берүү;
· долбоордук документтерди даярдоо маселелери боюнча түшүндүрмөлөр. 

10. Өтүнмөлөрдү баалоо жана тандоо
Баалоо эки этапта өтөт.  
1-этап. Ылайыктуулугун текшерүү.
Өтүнмө ээсинин конкурстун талаптарына ылайык келүүсү, документтердин пакетинин толуктугу, тең каржылоонун, техникалык негиздеменин жана карыздын жоктугу, ошондой эле өтүнмө берүүчүнүн ишенимдүүлүгүн (due diligence) милдеттүү текшерүүнүн жыйынтыгы боюнча БУУӨП менен гранттык макулдашууну түзүүгө тоскоолдук кылуучу чектөөлөрдүн жоктугу текшерилет. 

2-этап. Мазмундуу баалоо.
Биринчи этаптан өткөн өтүнмөлөр Гранттык баалоо комиссиясы тарабынан төмөнкү критерийлер боюнча бааланат:
	Критерийлер
	салмагы

	Техникалык чечимдин сапаты жана негиздүүлүгү
	25%

	Долбоордун ишке ашырууга даярдыгы, анын ичинде керектүү макулдашуулардын болушу, объектке жетүү жана реалдуу календардык план
	20%

	Командада квалификациялуу техникалык адистин/инженердин болушу же мындай экспертизага тастыкталган жетүү мүмкүнчүлүгү
	10%

	Бюджеттин реалдуулугу, чыгымдардын негиздүүлүгү жана тең каржылоонун болушу
	20%

	Долбоор аяктагандан кийин натыйжалардын туруктуулугу, анын ичинде эксплуатация жана техникалык тейлөө механизми
	20%

	Калк үчүн пайда жана конкурстун артыкчылыктарына шайкеш келүү
	5%

	Бардыгы
	100%



Техникалык чечими жетишсиз иштелип чыккан өтүнмөлөр, башка критерийлер боюнча жогорку балл топтосо дагы, каржылоого сунушталбайт. 
Баалоонун жыйынтыгы боюнча өтүнмө каржыланууга сунушталышы, жеткире иштеп чыгууга сунушталышы же четке кагылышы мүмкүн. БУУӨП кароонун каалаган этабында кошумча документтерди же тактоолорду талап кыла алат.

11. Долбоорду ишке ашыруу
Жыйынтыктар бекитилгенден кийин БУУӨП менен жеңүүчү уюмдун ортосунда гранттык макулдашуу түзүлөт. Анда бюджет, мөөнөттөр, күтүлгөн натыйжалар, сатып алуу тартиби, отчеттуулук жана төлөмдөр бекитилет.
Грант алуучу милдеттүү:
каражаттарды бекитилген максаттарда гана колдонуу;
бекитилген календардык план жана бюджет боюнча долбоорду ишке ашыруу; 
Кыргыз Республикасынын мыйзамдарын жана БУУӨПтүн талаптарын сактоо;
сатып алуулардын ачыктыгын камсыз кылуу жана тастыктоочу документтерди сактоо;
БУУӨПкө объекттерге, документтерге жана долбоор боюнча маалыматтарга жетүү мүмкүнчүлүгүн берүү;
программалык жана финансылык отчетторду өз убагында тапшыруу.
Объектти, техникалык чечимди, бюджетти, мөөнөттөрдү же негизги персоналды олуттуу өзгөртүү БУУӨП менен жазуу жүзүндөгү макулдашуудан кийин гана мүмкүн болот.
Гранттык макулдашуудан кийинки төлөө графиги
	Этабы
	Качан берилет
	Төлөм 

	Баштапкы отчет жана документтердин топтому
	Гранттык макулдашууга кол коюлгандан кийин 15 календардык күндүн ичинде
	50%

	Орто аралык программалык жана финансылык отчет
	3-4 айдан кийин пландаштырылган иш-чаралардын кеминде 60% ын ишке ашыргандан жана биринчи траншты өздөштүргөндөн, ошондой эле жетишилген натыйжаларды верификациялоодон кийин.
	25%

	Акыркы программалык камсыздоо жана финансылык отчет
	Долбоордун бардык иш-чаралары аяктагандан жана ырастоочу документтер берилгенден кийин, ошондой эле бардык жетишилген натыйжалар верификациялангандан жана финалдык отчет толук жактырылгандан кийин.
	25%



11. Мониторинг, коопсуздук жана маалымдоо
БУУӨП долбоордун аткарылышын отчеттор, жолугушуулар, консультациялар, көчмө визиттер, фото жана видеофиксация, аткарылган иштерди жана сатып алынган жабдууларды текшерүү аркылуу көзөмөлдөйт.
Экологиялык жана социалдык талаптар.
Долбоор айлана-чөйрөгө, адамдардын ден соолугуна жана коопсуздугуна зыян келтирбөөгө, айрым топтордун кызматтарга жетүүсүн чектебөөгө же мыйзамдарды бузбоого тийиш. Керек болсо БУУӨП долбоорго кошумча экологиялык жана социалдык текшерүү жүргүзө алат. БУУӨПтүн жол-жоболорун эске алуу менен, тиешелүү учурларда БУУӨП долбоорлорду ишке ашыруунун алдында зарыл болгон учурда долбоорду ишке ашыруу менен байланышкан потенциалдуу экологиялык, социалдык, гендердик жана башка тобокелдиктерге баа берүү, ошондой эле алардын алдын алуу, минималдаштыруу же жумшартуу боюнча чараларды аныктоо үчүн социалдык-экологиялык экспертиза (SES) жүргүзө алат. Долбоорду ишке ашыруу мындай баалоонун натыйжаларынан келип чыккан тиешелүү талаптарды жана сунуштарды аткаргандан кийин гана башталышы мүмкүн. 

Даттануулар жана кайрылуулар.
БУУӨП даттанууларды жана кайрылууларды кароонун ачык, жеткиликтүү жана жашыруун механизмин камсыз кылат. Эгерде тургундарда, өнөктөштөрдө же башка кызыкдар тараптарда долбоорду ишке ашыруу боюнча суроолор же даттануулар болсо, алар даттанууларды кароонун расмий механизми аркылуу БУУӨПкө, Даттанууларды кароо механизми шилтемеси боюнча БУУӨПтүн сайтына кайрыла алышат. БУУӨП кайрылууну өзүнүн жол-жоболоруна ылайык карайт. Даттанууларды кароо объективдүү, калыс жана купуялуулук принциптерин сактоо менен жүзөгө ашырылат.    
Коммуникация жана колдоо тууралуу ачык айтуу  
Грант алуучу гранттык долбоорду ишке ашыруу менен байланышкан бардык материалдарда жана иш - чараларда Жапон Өкмөтүнүн жана БУУӨПтүн колдоосун, анын ичинде жарыялоолорду, маалыматтык материалдарды, фото-жана видеопродукцияларды тийиштүү түрдө эл алдында эскертүүнү камсыз кылууга милдеттүү.
Долбоорду колдоо жөнүндө логотиптерди, визуалдык материалдарды жана формулаларды колдонуу БУУӨП менен алдын ала макулдашылат.

12. Долбоорду аяктоо
Долбоор бардык иш-чаралар аткарылып, макулдашылган натыйжаларга жетишилип, акыркы программалык жана финансылык отчеттуулук тапшырылып, бекитилип, ошондой эле БУУӨП тарабынан аудитордук текшерүү жана жыйынтыктар кабыл алынгандан кийин аяктады деп эсептелет.
	Практикалык кеңеш
Биринчи күндөн баштап бардык документтерди сактаңыз: келишимдер, эсептер, актылар, сүрөттөр, катышуучулардын тизмеси, каттар, сатып алуу документтери жана тең каржылоону ырастоо. 



1-тиркеме. Артыкчылыктуу объекттер жана болжолдуу бюджеттер  
Кызыкдар тараптардын суроо-талабы боюнча аталган техникалык документтер жана гранттардын сметалык суммасы берилет.
	№
	Уюм /объект
	Долбоор
	Негиздеме

	1-багыт – Сууну үнөмдөө практикаларын жакшыртуу

	1
	 «Көрктөндүрүү жана жашыл чарба Ош комбинаты» МИ
	Кен-Сай конушунда Кен-Сай питомнигинде сугат системасын өткөрүү  
	Смета, сертификат ПР-9.1 №036220, 

	2
	«Көрктөндүрүү жана жашыл чарба Ош комбинаты» МИ
	Ош ш. Саидов жана Кунанбаев көчөлөрүнүн кесилишиндеги Кунанбаев көчөсү боюнча ирригациялык системаны өткөрүү
	Смета, сертификат ПР-9.1 №036220,

	 2-багыт – Жаратылышка багытталган чечимдер

	3
	«Көрктөндүрүү жана жашыл чарба Ош комбинаты» МИ
	Ош ш., Тээке айылында "жашыл аралчаларды" түзүү үчүн дарак-бадал породаларын өстүрүү үчүн питомник түзүү
	БУУӨП финалдык отчету-питомник-F_кош_28.05.26, эксперт Гапаров К.К.

	4
	КР ӨКМге караштуу Ош токой чарбасы  
	Гүлбаар а., Ак-Буура дарыясынын жана ирригациялык каналдардын жээгин биоинженердик коргоо үчүн көчөт материалдарын өстүрүү питомнигин түзүү
	БУУӨП финалдык отчету-питомник-F_кош_28.05.26, эксперт Гапаров К.К.

	3-багыт – Энерго натыйжалуу практикалар

	5
	Шаардык билим берүү бөлүмү, балдар бакчасы №60 «Арча Бешик»
	20 кВт топтому менен күн батареяларын орнотуу   
	Эскизный проект ГФЭС-54-0923-20, 

	6
	Ош шаардык клиникалык ооруканасы, төрөт үйү  
	PV + storage 70 кВт  аккумулятордук резерви менен күн батареяларын орнотуу   
	Эскиздик долбоор, «Жарык Келечек»

